Държавен вестник, бр. 103, 2016 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  103
3. „Голяма авария“ по отношение на ин-
сталация или свързана инфраструктура е:
а) инцидент, включително взрив, пожар, 
изгубване на контрола върху сондаж или 
изпускане на нефт, природен газ или опасни 
вещества, които водят или могат да доведат до 
смърт или до сериозни наранявания на лица;
б) инцидент, пораждащ сериозни щети за 
инсталацията или свързаната инфраструктура, 
който води или може да доведе до смърт или 
до сериозни наранявания на лица;
в) инцидент, водещ до смърт или сериозни 
наранявания на пет или повече лица, нами-
ращи се на инсталация – източник на опас-
ност, разположена във водите по чл. 2, ал. 1, 
или които участват в дейностите по търсене 
и проучване или проучване, или добив на 
подземни богатства – нефт и природен газ, 
във водите по чл. 2, ал. 1;
г) всеки значителен екологичен инцидент, 
възникнал в резултат от инциденти по букви 
„а“, „б“ и „в“.
За да се определи дали даден инцидент 
съставлява голяма авария по букви „а“, „б“ 
или „г“, инсталациите, на които обикновено 
няма човешко присъствие, се приемат за ин-
сталации, на които има човешко присъствие.
4. „Голяма опасност“ е ситуация, която 
може да доведе до голяма авария.
5. „Добив“ е извличане във водите по чл. 2, 
ал. 1 на нефт и природен газ от подземните 
слоеве на площ, обект на разрешение за търсене 
и проучване или за проучване или на концесия 
за добив, включително преработката на нефт 
и природен газ във водите по чл. 2, ал. 1 и 
техния пренос чрез свързана инфраструктура.
6. „Ефективност на реагирането при неф-
тен разлив“ е ефективност на системите за 
реагиране при нефтен разлив, определена 
чрез анализ на честотата, продължителността 
и графика на условията на околната среда, 
които биха попречили да се реагира. Оцен-
ката на ефективността на реагирането при 
нефтен разлив се изразява като процент от 
време, през което тези условия не са налице, 
и включва описание на оперативните ограни-
чения за засегнатите инсталации в резултат 
на тази оценка.
7. „Зона на безопасност“ е площта на 
разстояние до 500 метра от всяка част на 
инсталацията съгласно Закона за морските 
пространства, вътрешните водни пътища и 
пристанищата на Република България. Тя 
включва и водния стълб от морската по-
върхност до дъното. Зоните могат да са с 
по-големи размери, когато това е допустимо 
от общоприетите международни стандарти.
8. „Започване на дейностите“ е включването 
за първи път на инсталацията или свързаната 
инфраструктура в извършването на дейностите, 
за които е предназначена.
9. „Значителен екологичен инцидент“ е 
инцидент, който води или може да доведе до 
сериозни неблагоприятни въздействия върху 
околната среда по смисъла на Закона за отго-
ворността за предотвратяване и отстраняване 
на екологични щети.
10. „Изпълнител“ е всяко физическо или 
юридическо лице, с което операторът или соб-
ственикът е сключил договор за изпълнение 
на конкретни задачи от името на оператора 
или на собственика, или на титуляря на раз-
решение, или на концесионера. 
11. „Инсталация“ е стационарно, трай-
но прикрепено или подвижно съоръжение 
или комбинация от съоръжения, постоянно 
свързани помежду си с мостове или други 
конструкции, използвани за извършване на 
дейности по търсене и проучване или проуч-
ване, или добив на подземни богатства – нефт 
и природен газ, във водите по чл. 2, ал. 1 или 
във връзка с такива дейности. 
12. „Инцидент“ е непредвидимо или труд-
но прогнозируемо, ограничено по време и 
пространство действие, с висока интензивност 
на сили или вследствие на човешка дейност, 
застрашаващо живота или здравето на хората, 
имуществото или околната среда.
13. „Комбинирана дейност“ е дейност, осъ-
ществявана от инсталация съвместно с друга 
инсталация или инсталации за цели, свързани 
с друга или другите инсталации, която оказва 
съществено въздействие върху рисковете за 
безопасността на хората или опазването на 
околната среда на някоя инсталация или на 
всички тях.
14. „Критични елементи във връзка с без-
опасността и околната среда“ са части на да-
дена инсталация, включително компютърните 
програми, чиято цел е да предотвратят или 
да ограничат последиците от голяма авария 
или чиято неизправност би могла да причини 
голяма авария или да допринесе съществено 
за такава авария.
15. „Независима проверка“ е оценка и пот­
върждение на точността на конкретни писмени 
декларации от физическо и/или юридическо 
лице или организационно подразделение на 
титуляря на разрешение или на концесионера, 
или на оператора, или на собственика, което 
не се контролира или влияе от физическо и/
или юридическо лице или организационното 
подразделение, използващо декларациите.
16. „Нефтен разлив“ е всяко изхвърляне 
на нефт във водата, опасно за здравето на 
хората или околната среда, независимо от 
причините и обстоятелствата, предизвикали 
това изхвърляне.
17. „Ликвидиране на нефтен разлив“ е 
комплекс от действия, насочени към ликви-
диране на нефтения разлив и намаляване на 
неговото вредно въздействие върху околната 
среда и човешкото здраве.